Schã in da Schuizaid is da Ludwig Thoma ois frecha und renidenta Bua aufgfåin, dea géng Dopimoaral und aufgsézde Autoaridet gschimft håd. Dés woa a da Grund,  warum a éfda d Schui wegsln miassn håd, zeascht fum Gimnasium in Lãndschdui in da Pfåiz nåch Naibuag an da Daina, dãn nåch Buaghausn, schbéda nåch Minga und nåch Landshut, wo a a 1886 s Abitua gmåcht håd. Õas fu sâine bekãntasdn Weak, d Lausbuamgschichtn, basian a haupsechli auf dé Ealébnis aus sâina Schuizaid.